钦定古今图书集成/明伦汇编/氏族典/第542卷 > 《西平县志》 > 柏良器
## 钦定古今图书集成/明伦汇编/氏族典/第542卷 > 《西平县志》 > 柏良器

按《唐书李光弼传》：“柏良器，字公亮，魏州人。父造死难，
乃学击剑，欲报贼。父友王奂荐之，光弼授兵平山越，
迁左武卫中郎将，以部兵隶浙西豫平袁晁方清。其
后潘狞虎、胡参分据小伤蒸里，又击破之。是时年二
十四，更战阵六十二。李希烈围宁陵，遏水灌之，拔城。
良器以救兵至，择弩手善游者，沿汴渠夜入，及旦伏”
弩发，贼乘城者皆死。录功，封平原郡王。入为左神策
军大将军、知军事。图形凌烟阁，募材勇以代士卒市
贩者。中尉窦文场恶之，换右领军卫，终左领军卫大
将军。子耆。